**Tikai nesaki nevienam**

Tikai nesaki nevienam, ko tu dzirdēji no rīta,

Liega vēja modinošā valodā.

Tikai nesaki nevienam, ko tev pačukstēja zvaigznes

Šajā naktī, kad tu biji nomodā.

Tikai nerādi nevienam, kas tavu sirdi pilda

Nav nevienam jāzina, kas tajā mīt.

Tikai neatklāj nevienam, ko tev novēlējis liktenis

Tev būs grūtāk viņu kādreiz piepildīt.

Un esi tā kā rīta zvaigznes debesīs

Kas spoži mirdz, bet paliek nezinām

Un atceries, ka dzīve ir tāds mirklis īss

Skrien laika upe projām nevaldāma.

Tikai nepazaudē ceļu, kas tevi aizved mājās,

Kur tu vienmēr būsi mīļi sagaidīts.

Tikai nepazaudē to, kas tevi reiz ir iemīlējis

Tikai nepazaudē to kas padarīts

Jo tikai tā tu vari atkal, no dzīves labu gaidīt,

Tikai tā tu vari būt vēl noderīgs.

Tikai nesaki nevienam, kas ar tevi tagad notiek,

Tas vienalga citiem liekas nesvarīgs

Un esi tā kā rīta zvaigznes debesīs

Kas spoži mirdz, bet paliek nezinām

Un atceries, ka dzīve ir tāds mirklis īss

Skrien laika upe projām nevaldāma.